MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                                HOTĂRÂREA NR.65
privind modificarea Hotărârii Consiliului Local al Municipiului Craiova nr.489/2013 referitoare la preluarea din domeniul public al statului şi administrarea Ministerului Tineretului şi Sportului - Direcţia Judeţeană pentru Sport şi Tineret Dolj şi Clubul Sportiv Municipal Craiova, în domeniul public al municipiului Craiova şi administrarea  Consiliului Local al Municipiului Craiova, a bunurilor imobile din cadrul Stadionului Ion Oblemenco, precum şi a Centrului de recuperare „Lunca”
      Consiliul Local al Municipiului Craiova, întrunit în şedinţa ordinară din data de  30.01.2014;

      Având în vedere raportul nr.15027/2014 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr.489/2013 referitoare la preluarea din domeniul public al statului şi administrarea Ministerului Tineretului şi Sportului - Direcţia Judeţeană pentru Sport şi Tineret Dolj şi Clubul Sportiv Municipal Craiova, în domeniul public al municipiului Craiova şi administrarea  Consiliului Local al Municipiului Craiova, a bunurilor imobile din cadrul Stadionului Ion Oblemenco, precum şi a Centrului de recuperare „Lunca” şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;  

     În conformitate cu prevederile art.9 alin.1 din Legea nr.213/1998, privind proprietatea publica si regimul juridic al acesteia, modificată şi completată, art.867 şi 868 din Legea nr.287/2009 , republicată, privind  Codul Civil, modificată şi completată, Legea nr.69/2000 a Educaţiei Fizice şi Sportului, modificată şi completată;

      În temeiul art.36 alin.2 lit. c coroborat cu alin.5 lit.a, art.45 alin.3, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
  Art.1. Se aprobă modificarea art.4 din Hotărârea Consiliului Local al Municipiului Craiova nr.489/2013, care va avea următorul conţinut:

    „Începând cu data predării-preluării bunurilor, municipiul Craiova se subrogă în drepturile şi obligaţiile ce decurg din exercitarea drepturilor reale asupra bunurilor identificate la art.1 din prezenta hotărâre, inclusiv în litigiile aflate în curs de judecată pe rolul instanţelor judecătoreşti, după cum urmează: 

   - pentru imobilul „Sală atletică grea”, înregistrat cu nr. de inventar MF 101662, Cartea Funciară nr.28092, conform extrasului de Carte Funciară nr.87645/05.09.2013, liber de sarcini.
   C1 - dreptul de folosinţă gratuită, începând cu data de 05.10.2004, pe o perioadă de 49 ani, în favoarea Club Sportiv Olimpic Sport Craiova; 

  C2 - intabulare drept de superficie, de la data de 12.02.2013, până la data de 04.12.2053, către Clubul Sportiv Olimpic Sport Craiova, Clubul Sportiv Olimpia Craiova, Clubul Sportiv Olimpic Poiana Braşov;

  C3 - intabulare drept de servitute de trecere în favoarea imobilului de sub A1 din CF nr.49903, cu număr cadastral 20860,

  conform extras CF nr.87629/20.09.2013.
  - pentru imobilul Microhotel ,,Stadion”, înregistrat cu nr.de inventar MF 39033, Cartea Funciară nr.35354, conform extrasului de Carte Funciară nr.85086/29.08.2013, dreptul de folosinţă în favoarea   Club Sportiv Olimpic Sport Craiova.”
  Art.2.Celelalte prevederi ale Hotărârii Consiliului Local al Municipiului Craiova  nr.489/2013 se menţin.
                 Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Ministerul Tineretului şi Sportului, Direcţia Judeţeană pentru Sport şi Tineret Dolj, Clubul Sportiv Municipal Craiova, Clubul Sportiv Olimpic Sport Craiova,  Clubul Sportiv Olimpia Craiova şi Clubul Sportiv Olimpic Poiana Braşov vor  aduce la îndeplinire prevederile prezentei   hotărâri.

